
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1152 

25 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική αναγκαστική απαλλοτρίωση έκτα¬ 
σης, για τις εργασίες ολοκλήρωσης οδού προ¬ 
σπέλασης ιδιοκτησιών στη χ.θ. 11+600 της διπλής 
σιδηροδρομικής γραμμής Αγ. Θεόδωροι - Διυλι¬ 
στήρια στο νομό Κορινθίας, υπέρ Ο.Σ.Ε. και με 


δαπάνη και μέριμνα της ΕΡΓΑ ΟΣΕ Α.Ε. 1 

Μερική ανάκληση της αναγκαστικής απαλλοτρίωσης 
που κηρύχθηκε με την Δ. 4682/4053/11.6.69 (ΦΕΚ 

125/25.6.69 τ. Δ') κοινή υπουργική απόφαση. 2 

Συμπληρωματική αναγκαστική απαλλοτρίωση ακινή¬ 
των για τη διάνοιξη της Ν.Ε.Ο. Αθηνών - Κόριν¬ 
θου, περιοχή Κακιάς Σκάλας στη χ.θ. 5+900 μέ¬ 
χρι χ.θ. 6+100 στο Δήμο Μεγάρων Ν. Αττικής. 3 

Συμπληρωματική (2 η ) αναγκαστική απαλλοτρίωση 
ακινήτων για την κατασκευή του Α/Κ Πλαταμώ- 
να από χ.θ. 8+500 έως χ.θ. 10+125 στην περιοχή 
του Δήμου Ολύμπου στο νομό Πιερίας. 4 


Αναγκαστική απαλλοτρίωση ακινήτων για την κα¬ 
τασκευή του έργου της Εγνατίας οδού «Άξονας 
Εγνατίας: ποταμός Στρυμώνας - Ν. Πέραμος (12.0)» 
(Α'τμήμα από χ.θ. 0+000 έως χ.θ. 36+500) στις πε¬ 
ριοχές των Δήμων Ελευθερούπολης, Ελευθερών, 


Ορφανού & Πιερέων στο νομό. 5 

Αναγκαστική απαλλοτρίωση ακινήτων για αρχαιο¬ 
λογικούς σκοπούς, στην Ερέτρια Ν. Εύβοιας. 6 

Αναγκαστική απαλλοτρίωση ακινήτων για αρχαιολο¬ 
γικούς σκοπούς, στο Αρχαίο Θέατρο Λάρισας... 7 


Συμπληρωματική αναγκαστική απαλλοτρίωση έκτα¬ 
σης, για την ολοκλήρωση των έργων υποδομής 
της διπλής γραμμής Τιθορέας - Λειανοκλαδίου 
στο τμήμα από Σ.Σ. Τιθορέας έως χ.θ. 19+000 στο 
νομό Φθιώτιδας, υπέρ ΟΣΕ Α.Ε.και με δαπάνη και 


μέριμνα της ΕΡΓ Α ΟΣΕ Α.Ε. 8 

Τροποποίηση - συμπλήρωση της υπ’ αριθ. 2274/ 
18.10.1990 αποφάσεως Υπουργού Αιγαίου (ΦΕΚ.625/ 
Δ/8.11.1990). 9 


Α ΠΟΦΑΣΕΙ Σ 

Αριθμ. 1088447/6687/0010 (1) 

Συμπληρωματική αναγκαστική απαλλοτρίωση έκτασης, 
για τις εργασίες ολοκλήρωσης οδού προσπέλασης 
ιδιοκτησιών στη χ.θ. 11+600 της διπλής σιδηροδρο¬ 
μικής γραμμής Αγ. θεόδωροι - Διυλιστήρια στο νομό 
Κορινθίας, υπέρ Ο.Σ.Ε. και με δαπάνη και μέριμνα 
της ΕΡΓΑ ΟΣΕ Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων» 
όπως ισχύουν. 

2. Το άρθρο 17 παραγ. 1 & 2 και άρθρο 24 παραγ. 1 
του Συντάγματος. 

3. Το άρθρο 2 παραγ. 16 του ν. 2598/98 «Οργάνωση 
Ολυμπιακών Αγώνων - Αθήνα 2004» όπως αντικατα- 
στάθηκε από το άρθρο 6 παραγ. 1 του ν. 2730/1999 
«Σχεδιασμός, ολοκληρωμένη ανάπτυξη και Εκτέλεση 
ΟλυμπιακώνΈργων και άλλες διατάξεις» και όπως αυτό 
αντικαταστάθηκε και συμπληρώθηκε από το άρθρο 24 
παραγ. 1», β του ν. 2741/1999 «Ενιαίος φορέας ελέγχου 
τροφίμων και άλλες ρυθμίσεις κ.λ.π.». 

4. Τις διατάξεις του ν. 2730/1999. 

5. Το άρθρο 4 παραγ. 5 του ν. 2819/2000'Ιδρυση Εται¬ 
ρείας «Ολυμπιακό Χωριό 2004 Α.Ε. «προστασία Ολυμπι¬ 
ακών Συμβόλων και Σημάτων και άλλες διατάξεις. 

6. Το άρθρο 4 του ν. 2833/2000 «θέματα προετοιμα¬ 
σίας των Ολυμπιακών Αγώνων 2004 και άλλες διατά¬ 
ξεις». 

7. Τις διατάξεις των ν. 2598/1998, ν. 2730/1999 των οποί¬ 
ων οι διατάξεις αντικαταστάθηκαν και συμπληρώθηκαν 
από τους ν. 2741/1999, ν. 2819/2000 και ν. 2833/2000. 

8. Τις διατάξεις της παραγ. 1 του άρθρου 7 του Β.Δ/τος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


532/1972 «περί κωδικοποιήσεως εις ενιαίον κείμενον των 
περί ιδρύσεως του οργανισμού Συγκοινωνιών Ελλάδος 
ισχυουσών διατάξεων» και του ν. 2366/1995 (Α'256). 

9. Τις διατάξεις της παραγ. 6 του άρθρου 7 του ν. 2576/ 
1998. 

10. Τις διατάξεις του άρθρου 34 του ν. 2040/1992. 

11. Τις διατάξεις της παραγ. 8 του άρθρου 10 του ν. 2898/ 
2001 (ΦΕΚ 71 τ.Α'). 

12. Την Α.Π.οικ.80760/20.10.1994 κοινής υπουργικής από¬ 
φασης έγκρισης περιβαλλοντικών όρων. 

13. Την 63042/1.8.2005 δήλωση της ΕΡΓΑ ΟΣΕ Α.Ε. σε 
εφαρμογή των διατάξεων του άρθρου 1 του ν. 2985/ 
2002 . 

14. Το Φ19/1549/123/04/10.2.2005 έγγραφο του Υπουρ¬ 
γείου Μεταφορών μετά των συνημμένων του από τα 
οποία προκύπτει ότι έχουν τηρηθεί και οι προϋποθέσεις 
του άρθρου 3 του ν. 2882/2001. 

15. Την 145/3.4.1998 απόφαση του Διοικητικού Συμβου¬ 
λίου της ΕΡΓΑ ΟΣΕ Α.Ε. 

16. Τα σχετικά κτηματολογικά διαγράμματα και τον 
κτηματολογικό πίνακα τα οποία έχουν συνταχθεί επι- 
μελώς. 

17. Την 4881/19.5.2004 (ΦΕΚ 754/19.5.2004 τ.Β') κοινή 
απόφαση του Πρωθυπουργού και του Υπουργού ΠΕ.ΧΩ. 
Δ.Ε., σχετικά με ανάθεση αρμοδιοτήτων στους Υφυ¬ 
πουργούς. 

18. Την 14650/ΔΙΟΕ 85/17.3.2004 (ΦΕΚ 754/19.5.2004 τ.Δ') 
κοινή απόφαση του Πρωθυπουργού και του Υπουργού 
Οικονομίας και Οικονομικών, σχετικά με ανάθεση αρμο¬ 
διοτήτων στους Υφυπουργούς, αποφασίζουμε: 

Κηρύσσουμε τη συμπληρωματική αναγκαστική απαλ¬ 
λοτρίωση, για λόγους δημόσιας ωφέλειας και ειδικότε¬ 
ρα για τις εργασίες ολοκλήρωσης οδού προσπέλασης 
ιδιοκτησιών στη χ.θ. 1 1+600 της διπλής σιδηροδρομικής 
γραμμής Αγ.Θεόδωροι - Διυλιστήρια, έκτασης συνολι¬ 
κού εμβαδού 712,59 μ 2 που βρίσκεται στην περιοχή του 
νομού Κορινθίας και εικονίζεται στο από 17.11.2003 με 
κλίμακα 1:1000 και αριθ. σχεδίου 11/Σ01 ακριβές αντίγρα¬ 
φο κτηματολογικού διαγράμματος και του επ' αυτού 
κτηματολογικού πίνακα της ΕΡΓΑ ΟΣΕ Α.Ε., το οποίο 
έχει συντάξει ο Γεώργιος Βορρές και έχει ληφθεί υπόψη 
στο Φ19/1549/123/04/10.2.2005 έγγραφο του Υπουργείου 
Μεταφορών και Επικοινωνιών. 

Η απαλλοτρίωση κηρύσσεται σύμφωνα με τις διατά¬ 
ξεις του άρθρου 1 του ν. 2985/2002 και με τον όρο ότι 
ο υπέρ ου πρέπει να καταθέσει σε προθεσμία τριών 
(3) μηνών από την κοινοποίηση της πράξης εγγυητική 
επιστολή αναγνωρισμένου πιστωτικού ιδρύματος για το 
20% της προβλεπόμενης δαπάνης. Αν η επιστολή αυτή 
δεν κατατεθεί εμπρόθεσμα, εφαρμόζεται αναλόγως η 
παράγραφος 2 του άρθρου 11 του Κώδικα Αναγκαστικών 
Απαλλοτριώσεων Ακινήτων (ν. 2882/2001). 

Αν ο υπέρ ου δεν προβεί στη συντέλεση στις νόμιμες 
προθεσμίες, η εγγυητική επιστολή καταπίπτει υπέρ του 
Δημοσίου και των αναγνωρισμένων δικαιούχων σε πο¬ 
σοστό 50% για τον καθένα. 

Στην έκταση που απαλλοτριώνεται προβάλλουν δι¬ 
καιώματα κυριότητας οι Αφοί Κυριακή. 

Η απαλλοτρίωση κηρύσσεται υπέρ της Ο.Σ.Ε. Α.Ε. και 
με μέριμνα και δαπάνη της ΕΡΓΑΟΣΕ Α.Ε, χαρακτηρί¬ 
ζεται δε ως κατεπείγουσα.. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2005 

ΟΙ ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΑΣ ΚΑΙ Ο ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Θ. ΞΑΝΘΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΛΙΑΠΗΣ 
-·- 

Αριθμ. 1091379/6913/0010 (2) 

Μερική ανάκληση της αναγκαστικής απαλλοτρίωσης 
που κηρύχθηκε με την Δ. 4682/4053/11.6.69 (ΦΕΚ 125/ 
25.6.69 τ. Δ') κοινή υπουργική απόφαση. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2α του κωδικοποιημένου 
α.ν. 1731/1939 «περί αναγκαστικών απαλλοτριώσεων», σε 
συνδυασμό με τις διατάξεις του άρθρου 29 § 4 του ν. 
2882/2001 (ΦΕΚ. 17/6.2.2001 τ.Α') «Κώδικας Αναγκαστικών 
Απαλλοτριώσεων Ακινήτων». 

2. Την Δ.4682/4053/11.6.1969 (ΦΕΚ 125/25.6.1969 τ.Δ') 
κοινή υπουργική απόφαση, σχετικά με την κήρυξη ανα¬ 
γκαστικής απαλλοτρίωσης για την κατασκευή της επαρ¬ 
χιακής οδού Κοξαρέ - Ασωμάτου - Μύρθιου - Πλακιά, 
στο Νομό Ρεθύμνης. 

3. Το γεγονός ότι η έκταση αυτή δεν πρόκειται να 
χρησιμοποιηθεί για το σκοπό που απαλλοτριώθηκε. 

4. Το 11910/13.7.2005 αντίγραφο διπλοτύπου είσπραξης 
της ΔΟΥ Ρεθύμνου από το οποίο προκύπτει ότι η απο¬ 
ζημίωση που καθορίσθηκε με την 1057203/4164/30.6.2005 
απόφαση του Υπουργού Οικονομίας και Οικονομικών 
επεστράφη εμπρόθεσμα. 

5. Τη 4881/19.5.2004 (ΦΕΚ. 754/19.5.2004) απόφαση του 
Πρωθυπουργού και του Υπουργού ΠΕΧΩΔΕ για ανάθεση 
αρμοδιοτήτων στους Υφυπουργούς ΠΕΧΩΔΕ. 

6. Την 14650/ΔΙΟΕ85/17.3.2004 (ΦΕΚ. 519/τ.Β') κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών, αποφασίζουμε: 

Ανακαλούμε μερικά την απαλλοτρίωση που κηρύχθη¬ 
κε με την Δ 4682/4053/11.6.1969 (ΦΕΚ. 125/25.6.1969 τ.Δ') 
κοινή υπουργική απόφαση, για την κατασκευή της επαρ¬ 
χιακής οδού Κοξαρέ- Ασωμάτου - Μύρθιου - Πλακιά στο 
Νομό Ρεθύμνης, ως προς τμήμα εμβαδού 140,63 μ 2 του με 
αριθ. κτηματολογικού πίνακα 30 ακινήτου, το οποίο βρί¬ 
σκεται στο Δήμο Φοίνικα του Ν. Ρεθύμνης και φαίνεται 
με κλίμακα 1:1000 στο από 29.3.2001 ακριβές αντίγραφο 
του κτηματολογικού διαγράμματος της σχεδιάστριας Κ. 
Βούρβουλη το οποίο θεώρησε ο Δ/ντής της Γ2 Δ/νσης 
του Υπουργείου Δημ. Έργων Νέστορας Δόνας, καθώς 
επίσης και στο από Φεβρουάριου 2002 τοπογραφικό 
διάγραμμα του μηχανικού Μαν. Σιγανού που ελίχθηκε 
από την τοπογράφο Άννα Πιτέρη και θεωρήθηκε από 
τον Προϊστάμενο της Δ/νσης Τεχνικών Υπηρεσιών της 
Νομαρχιακής Αυτοδιοίκησης Ρεθύμνης Παν. Καπελώνη 
στις 29.3.2002, γιατί η έκταση αυτή δεν πρόκειται να. 
χρησιμοποιηθεί για τον σκοπό που απαλλοτριώθηκε . 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Θ. ΞΑΝΘΟΠΟΥΛΟΣ 

-♦- 

Αριθμ. 1086638/6504/0010 (3) 

Συμπληρωματική αναγκαστική απαλλοτρίωση ακινήτων 
για τη διάνοιξη της Ν.Ε.Ο. Αθηνών - Κορίνθου, περι¬ 
οχή Κακιάς Σκάλας στη χ.θ. 5+900 μέχρι χ.θ. 6+100 
στο Δήμο Μεγάρων Ν. Αττικής. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Δ') 
«Κώδικας Αναγκαστικών Απαλλοτριώσεων Ακινήτων» 
όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του ν. 653/1977 «περί υπο- 
χρεώσεως των παρόδιων ιδιοκτητών δια την διάνοιξη 
Εθνικών οδών κ.λπ.», όπως συμπληρώθηκαν με τις παρ. 9 
και 10 του άρθρου 62 του ν. 947/1979 και την παρ.4 του 
άρθρου 9 του ν. 960/1979, για την εκτέλεση των οποίων 
εκδόθηκε το π.δ. 929/1979 καθώς και τις διατάξεις της 
παρ. 14 του άρθρου 4 του κεφ. Β' του ν. 2052/1992. 

4. Την Δ12/οικ/34030/15.5.1991 απόφαση του Υπουργού 
Περιβάλλοντος, Χωροταξίας και ΔημοσίωνΈργων «περί 
εφαρμογής άρθρου 1 του ν. 653/1977 «περί υποχρεώσε- 
ως των παρόδιων ιδιοκτητών για την διάνοιξιν εθνικών 
οδών». 

5. Την Α.Π.οικ.83470/13.5.2002 κοινής υπουργικής από¬ 
φασης έγκρισης των περιβαλλοντικών όρων. 

6. Την Δ12/0/37695/16.11.2004 βεβαίωση κάλυψης δα¬ 
πάνης. 

7. Το Δ12/οικ/34491/9.6.2005 έγγραφο του ΥΠΕΧΩΔΕ 
μετά των συνημμένων του από το οποίο προκύπτει ότι 
έχουν τηρηθεί οι προϋποθέσεις του άρθρου 3 του ν. 
2882/2001. 

8. Την 4881/19.5.2004 (ΦΕΚ 754/19.5.2004 τ.Β') κοινή από¬ 
φαση του Πρωθυπουργού και του Υπουργού ΠΕΧΩΔΕ, σχε¬ 
τικά με ανάθεση αρμοδιοτήτων στους Υφυπουργούς. 

9. Την 14650/ΔΙΟΕ 85/17.3.2004 (ΦΕΚ 519/17.3.2004 τ.Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών, σχετικά με ανάθεση αρμο¬ 
διοτήτων στους Υφυπουργούς, αποφασίζουμε: 

Κηρύσσουμε τη συμπληρωματική αναγκαστική απαλ¬ 
λοτρίωση, για λόγους δημόσιας ωφέλειας και ειδικό¬ 
τερα για τη διάνοιξη της Ν.Ε.Ο. Αθηνών - Κορίνθου, 
περιοχή Κακιάς Σκάλας στη χ.θ. 5+900 μέχρι χ.θ. 6+100 
έκτασης συνολικού εμβαδού 115 μ 2 που βρίσκεται στην 
περιοχή του Δήμου Μεγάρων νομού Αττικής και εικονί- 
ζεται με κλίμακα 1:500 στο από 19.9.2003 κτηματολογικό 
διάγραμμα και στον αντίστοιχο κτηματολογικό πίνακα 
της ΕΥΔΕ-ΠΑΘΕ ΣΤΗΣ Γενικής Γραμματείας Δημοσίων 
Έργων του Υπουργείου Περιβάλλοντος, Χωροταξίας και 


ΔημοσίωνΈργων, τα οποία έχει συντάξει ο Α. Τσαπερός 
και έχει θεωρήσει ο Διευθυντής της Διεύθυνσης Δ12 του 
ΥΠ.ΠΕ.ΧΩ.Δ.Ε. Κ.Δεσύπρης, στις 2.12.2003. 

Στην έκταση που απαλλοτριώνεται προβάλλει δικαι- 
ώμιατα κυριότητας η Πεφάνη Αικατερίνη. 

Η απαλλοτρίωση κηρύσσεται υπέρ και με δαπάνη 
του Δημοσίου που θα αντιμετωπισθεί από τις πιστώ¬ 
σεις του προγράμματος Δημοσίων Επενδύσεων κατά 
το οικονομικό έτος 2005, για έργα αρμοδιότητας Γε¬ 
νικής Γραμματείας ΔημοσίωνΈργων (αριθμός έργου 
2000ΣΕ07130037 ) σε συνδυασμό με τις διατάξεις του 
ν. 653/1977 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Θ. ΞΑΝΘΟΠΟΥΛΟΣ 

-♦- 

Αριθμ. 1090384/6836/0010 (4) 

Συμπληρωματική (2 η ) αναγκαστική απαλλοτρίωση ακι¬ 
νήτων για την κατασκευή του Α/Κ Πλαταμώνα από 
χ.θ. 8+500 έως χ.θ. 10+125 στην περιοχή του Δήμου 
Ολύμπου στο νομό Πιερίας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Δ') 
«Κώδικας Αναγκαστικών Απαλλοτριώσεων Ακινήτων» 
όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του ν. 653/1977 «περί υπο- 
χρεώσεως των παρόδιων ιδιοκτητών δια την διάνοιξη 
Εθνικών οδών κ.λπ.», όπως συμπληρώθηκαν με τις παρ. 9 
και 10 του άρθρου 62 του ν. 947/1979 και την παρ.4 του 
άρθρου 9 του ν. 960/1979, για την εκτέλεση των οποίων 
εκδόθηκε το π.δ. 929/1979 καθώς και τις διατάξεις της 
παρ. 14 του άρθρου 4 του κεφ. Β' του ν. 2052/1992. 

4. Την Α.Π. οικ. 108595/7.10.1999 κοινής υπουργικής από¬ 
φασης έγκρισης των περιβαλλοντικών όρων και την 
Α.Π. 134584/22.8.2003 τροποποιητική κοινής υπουργικής 
απόφασης. 

5. Την Δ12/Φ.66/33553/30.5.2005 βεβαίωση κάλυψης 
δαπάνης. 

6. Το Δ12/α/Φ66/32238/31.5.2005 έγγραφο του Υ.ΠΕ. 
ΧΩ.Δ.Ε. μετά των συνημμένων του από το οποίο προ¬ 
κύπτει ότι έχουν τηρηθεί οι προϋποθέσεις του άρθρου 
3 του ν. 2882/2001. 

7. Την 4881/19.5.2004 (ΦΕΚ 754/19.5.2004 τ.Β') κοινή 
απόφαση του Πρωθυπουργού και του Υπουργού Περι¬ 
βάλλοντος Χωροταξίας και ΔημοσίωνΈργων, σχετικά 
με ανάθεση αρμοδιοτήτων στους Υφυπουργούς. 

Την 14650/ΔΙΟΕ 85/17.3.2004 (ΦΕΚ 519/17.3.2004 τ.Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών, σχετικά με ανάθεση αρμο¬ 
διοτήτων στους Υφυπουργούς, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Κηρύσσουμε τη συμπληρωματική (2 η ) αναγκαστική 
απαλλοτρίωση, για λόγους δημόσιας ωφέλειας και ει¬ 
δικότερα για την κατασκευή του Α/Κ Πλαταμώνα από 
χ.θ. 8+500 έως χ.θ. 10+125 έκτασης συνολικού εμβαδού 
3.309 μ 2 που βρίσκεται στην περιοχή του Δήμου Αν. 
Ολύμπου νομού Πιερίας και εικονίζεται με κλίμακα 1:500 
στο από 18.11.2004 και με αριθμό σχεδίου ΚΤ.Δ. 1 ακριβές 
αντίγραφο κτηματολογικού διαγράμματος και του αντί¬ 
στοιχου κτηματολογικού πίνακα της Ειδικής Υπηρεσίας 
ΔημοσίωνΈργων/Οδικοί άξονες Παραχώρησης της Γενι¬ 
κής Διεύθυνσης ΣυγκοινωνιακώνΈργων του Υπουργείου 
Περιβάλλοντος, Χωροταξίας και Δημοσίων Έργων, τα 
οποία έχουν συντάξει οι Τεχνικοί Σύμβουλοι: ΑΝΟΔΟΣ 
ΕΤΕ και Θ. ΧΟΝΤΟΣ και έχει θεωρήσει ο Διευθυντής της 
Διεύθυνσης Δ12 του Υ.ΠΕ.ΧΩ.Δ.Ε. Κ.Δεσύπρης. 

Στην έκταση που απαλλοτριώνεται προβάλλουν δι¬ 
καιώματα κυριότητας οι: 1) Κοινότης Νέων Πόρων, 2) 
Σπανοπούλου Ελένη, 3) Γερασούλης Νικόλαος κ.λπ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και με 
δαπάνη του Δημοσίου που θα αντιμετωπισθεί με δαπάνες 
του προγράμματος Δημοσίων Επενδύσεων για έργα αρ¬ 
μοδιότητας Γ ενικής Γ ραμματείας ΔημοσίωνΈργων (αριθ¬ 
μός έργου 2000ΣΕ07130073 ΣΑΕ 071/3) σε συνδυασμό με 
τις διατάξεις του ν. 653/1977 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Θ. ΞΑΝΘΟΠΟΥΛΟΣ 

-♦- 

Αριθ. 1096871/7570/0010 (5) 

Αναγκαστική απαλλοτρίωση ακινήτων για την κατα¬ 
σκευή του έργου της Εγνατίας οδού «Άξονας Εγνατί- 
ας: ποταμός Στρυμώνας - Ν. Πέραμος (12.0)» (Α'τμήμα 
από χ.θ. 0+000 έως χ.θ. 36+500) στις περιοχές των 
Δήμων Ελευθερούπολης, Ελευθερών, Ορφανού & Πι- 
ερέων στο νομό Καβάλας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Δ') 
«Κώδικας Αναγκαστικών Απαλλοτριώσεων Ακινήτων» 
όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του ν. 653/1977 «περί υπο- 
χρεώσεως των παρόδιων ιδιοκτητών δια την διάνοιξη 
Εθνικών οδών κ.λπ.», όπως συμπληρώθηκαν με τις παρ.9 
και 10 του άρθρου 62 του ν. 947/1979 και την παρ.4 του 
άρθρου 9 του ν. 960/1979, για την εκτέλεση των οποίων 
εκδόθηκε το π.δ. 929/1979 καθώς και τις διατάξεις της 
παρ. 14 του άρθρου 4 του κεφ. Β' του ν. 2052/1992. 

4. Την Δ12α/Φ1/37430/26.9.2005 κοινής υπουργικής από¬ 
φασης βεβαίωση κάλυψης δαπάνης. 


5. Την Α.Π. οικ. 143731/4.5.2005 έγκρισης των περιβαλ¬ 
λοντικών όρων. 

6. Το Δ12α/Φ1/37617/27.9.2005 έγγραφο του Υ.ΠΕ. 
ΧΩ.Δ.Ε. και την από 29.9.2005 ορθή επανάληψη αυτού 
μετά των συνημμένων του από το οποίο προκύπτει ότι 
έχουν τηρηθεί οι προϋποθέσεις του άρθρου 3 του ν. 
2882/2001. 

7. Την 4881/19.5.2004 (ΦΕΚ 754/19.5.2004 τ.Β') κοινή 
απόφαση του Πρωθυπουργού και του Υπουργού Περι¬ 
βάλλοντος, Χωροταξίας και ΔημοσίωνΈργων, σχετικά 
με ανάθεση αρμοδιοτήτων στους Υφυπουργούς. 

8. Την 14650/ΔΙΟΕ 85/17.3.2004 (ΦΕΚ 519/17.3.2004 τ.Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών, σχετικά με ανάθεση αρμο¬ 
διοτήτων στους Υφυπουργούς, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του έργου της Εγνατίας οδού «Αξονας Εγνατία: 
ποταμός Στρυμώνας - Ν. Πέραμος (12.0) (Α'τμήμα από 
χ.θ. 0+000 έως χ.θ. 36+500), έκτασης συνολικού εμβαδού 
2.093.255,27 μ 2 που βρίσκεται στις περιοχές των Δήμων 
Ελευθερούπολης, Ελευθερών, Ορφανού & Πιερέων νο¬ 
μού Καβάλας και εικονίζεται στα από 7.9.2005 ακριβή 
αντίγραφα με κλίμακα 1:1000 και αριθμούς σχεδίων 01, 

02, 03.και 15 κτηματολογικών διαγραμμάτων και των 

με αριθ. 1/2 και 2/2 αντίστοιχων κτηματολογικών πινά¬ 
κων της «ΕΓΝΑΤΙΑ ΟΔΟΣ Α.Ε.» τα οποία έχει συντάξει 
ο Τοπογράφος Μηχ/κός Γεώργιος Παπακωνσταντίνου 
και έχει θεωρήσει ο Διευθυντής της Διεύθυνσης του 
Υπουργείου Περιβάλλοντος, Χωροταξίας και Δημοσίων 
Έργων, I. Σαραντινός, στις 7.9.2005. 

Στην έκταση που απαλλοτριώνεται προβάλλουν δι¬ 
καιώματα κυριότητας οι: 1) Ξακουστός Ευστάθιος, 2) 
Κυριάκού Δημήτριος, 3) Ρινότας Βασίλειος κ.λπ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και 
με δαπάνη του Δημοσίου που θα αντιμετωπισθεί με 
δαπάνες του προγράμματος Δημοσίων Επενδύσεων για 
έργα αρμοδιότητας Γ ενικής Γ ραμματείας ΔημοσίωνΈρ- 
γων (αριθμός έργου 2000ΣΕ07130030), σε συνδυασμό 
με τις διατάξεις του ν. 653/77 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Θ. ΞΑΝΘΟΠΟΥΛΟΣ 

-♦- 

Αριθμ. 1066699/4896/Δ 0010 (6) 

Αναγκαστική απαλλοτρίωση ακινήτων για αρχαιολογι¬ 
κούς σκοπούς, στην Ερέτρια Ν. Εύβοιας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων», 
όπως ισχύει. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


10881 


2. Τις διατάξεις του ν. 3028/2002 (ΦΕΚ 153/28.6.2002 
«περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένει της Πολιτι¬ 
στικής Κληρονομιάς». 

3. Το ΥΠΠΟ/ΑΠΑΛΛ/Φ.63/56021/557/5.7.2005 έγγραφο 
του Υπουργείου Πολιτισμού μετά των συνημμένων του, 
από τα οποία προκύπτει ότι έχουν τηρηθεί και οι προ¬ 
ϋποθέσεις του άρθρου 3 του ν. 2882/2001. 

4. Την με αριθμ. 43/3.11.2004 συνεδρίαση του Κεντρικού 
Αρχαιολογικού Συμβουλίου. 

5. Την ΥΠΠΟ/ΑΠΑΛΛ/Φ.63/640/5.7.2005 βεβαίωση κά¬ 
λυψης δαπάνης του Υπουργείου Πολιτισμού. 

6. Την 133/24.3.2004 (ΦΕΚ 527/24.3.2004τ.Β') όπως δι¬ 
ορθώθηκε (ΦΕΚ 558/2.4.2004 τ.Β') κοινή απόφαση του 
Πρωθυπουργού και Υπουργού Πολιτισμού σχετικά με 
την ανάθεση αρμοδιοτήτων στους Υφυπουργούς. 

7. Την 14650/ΔΙΟΕ85/17.3.2004 (ΦΕΚ 519/17.3.2004 τ.Δ') 
κοινή απόφαση του Πρωθυπουργού και του Υπουργού 
Οικονομίας και Οικονομικών, σχετικά με ανάθεση αρ¬ 
μοδιοτήτων στους Υφυπουργούς Οικονομίας και Οικο¬ 
νομικών, αποφασίζουμε: 

Κηρύσσουμε την αναγκαστική απαλλοτρίωση ακινή¬ 
του, για λόγους δημόσιας ωφέλειας και ειδικότερα για 
την ενοποίηση και ανάδειξη του αρχ/κού χώρου της 
αρχαίας αγοράς της Ερέτριας, έκτασης συνολικού εμβα- 
δού 1.245 μ 2 που βρίσκεται στο Ν. Εύβοιας και εικονίζεται 
με κλίμακα 1:200 και Α/Α 3269 στο από Φεβρουάριου 
2005 και με στοιχεία Α, Β, Γ, Δ, Ε, Ζ, Η, Θ, I, Κ, Λ, Α 
κτηματολογικό διάγραμμα - πίνακα, του Μιχ. Μαυράίδή 
που έχει θεωρήσει η Προϊσταμένη Αποτυπώσεων και 
Συντηρήσεως Κτιρίων του ΤΑΠΑ Ιφ. Γεωργοπούλου - Ντ' 
Αμίκο στις 15.3.2005. 

Στην έκταση που απαλλοτριώνεται προβάλλει δικαι¬ 
ώματα κυριότητας ο Κων/νος Αθανασόπουλος. 

Η απαλλοτρίωση κηρύσσεται υπέρ του Δημοσίου και 
θα βαρύνει τις πιστώσεις του Γ'Κ.Π.Σ. και ειδικότερα το 
έργο «Ανάπλαση, Ανάδειξη, Συντήρηση Αρχ/κών χώρων 
Ερέτριας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Π. ΔΟΥΚΑΣ Π. ΤΑΤΟΥΛΗΣ 

-♦- 

Αριθμ. 1090311/6840/Δ0010 (7) 

Αναγκαστική απαλλοτρίωση ακινήτων για αρχαιολογι¬ 
κούς σκοπούς, στο Αρχαίο Θέατρο Λάρισας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων», 
όπως ισχύει. 

2. Τις διατάξεις του ν. 3028/2002 (ΦΕΚ 153/28.6.2002 
«περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένει της Πολιτι¬ 
στικής Κληρονομιάς». 


3. Το ΥΠΠΟ/ΑΠΑΛΛ/Φ.30/69710/832/29.8.2005 έγγραφο 
του Υπουργείου Πολιτισμού μετά των συνημμένων του, 
από τα οποία προκύπτει ότι έχουν τηρηθεί και οι προ¬ 
ϋποθέσεις του άρθρου 3 του ν. 2882/2001. 

4. Το από 22.12.2004 απόσπασμα πρακτικού από τη 
συνεδρίαση με αριθ. 49/13.12.2004 του Κεντρικού Αρ¬ 
χαιολογικού Συμβουλίου. 

5. Την ΥΠΠΟ/ΑΠΑΛΛ/Φ.30/863/30.8.2005 βεβαίωση κά¬ 
λυψης δαπάνης του Υπουργείου Πολιτισμού. 

6. Την 133/24.3.2004 (ΦΕΚ 527/24.3.2004τ.Β') όπως δι¬ 
ορθώθηκε (ΦΕΚ 558/2.4.2004 τ.Β') κοινή απόφαση του 
Πρωθυπουργού και Υπουργού Πολιτισμού σχετικά με 
την ανάθεση αρμοδιοτήτων στους Υφυπουργούς. 

7. Την 14650/ΔΙΘΕ85/17.3.2004 (ΦΕΚ 519/17.3.2004 τ. Δ') 
κοινή απόφαση του Πρωθυπουργού και του Υπουργού 
Οικονομίας και Οικονομικών, σχετικά με ανάθεση αρ¬ 
μοδιοτήτων στους Υφυπουργούς Οικονομίας και Οικο¬ 
νομικών, αποφασίζουμε: 

Κηρύσσουμε την αναγκαστική απαλλοτρίωση ακινή¬ 
του, για λόγους δημόσιας ωφέλειας για αρχαιολογι¬ 
κούς σκοπούς και ειδικότερα για την προστασία και 
ανάδειξη του Αρχαίου θεάτρου, έκτασης συνολικού 
εμβαδού 225,62 μ 2 που βρίσκεται στη Λάρισα και εικο- 
νίζεται με κλίμακα 1:200 και Α/Α 3283 στο από Ιουνίου 
2005 και με στοιχεία ιδιοκ. 1 α ,1 β ,2, 3, 4 στο κτηματολο- 
γικό διάγραμμα - πίνακα, του Μ. Μαυράίδή που έχει 
θεωρήσει η Προϊσταμένη Αποτυπώσεων και Συντηρή¬ 
σεως Κτιρίων του ΤΑΠΑ Ιφ. Γ εωργοπούλου - Ντ' Αμίκο 
στις 24.6.2005. 

Στην έκταση που απαλλοτριώνεται προβάλλουν δικαι¬ 
ώματα κυριότητας οι α) Τσαλίκογλου Βασίλειος, β) Τσο- 
λάκη Αικατερίνη, γ) Γαβριηλίδης Κωνσταντίνος κ.λπ. 

Η απαλλοτρίωση κηρύσσεται υπέρ του Δημοσίου και 
θα βαρύνει τις πιστώσεις του Γ'Κ.Π.Σ., κωδ.'Εργου: 2005 
ΣΕ 01430024 «Α' Αρχαίο θέατρο Λάρισας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Π. ΔΟΥΚΑΣ Π. ΤΑΤΟΥΛΗΣ 

-♦- 

Αριθμ. 1086131/6478/0010 (8) 

Συμπληρωματική αναγκαστική απαλλοτρίωση έκτασης, 
για την ολοκλήρωση των έργων υποδομής της δι¬ 
πλής γραμμής Τιθορέας - Λειανοκλαδίου στο τμήμα 
από Σ.Σ. Τιθορέας έως χ.θ. 19+000 στο νομό Φθιώ¬ 
τιδας, υπέρ ΟΣΕ Α.Ε.και με δαπάνη και μέριμνα της 
ΕΡΓΑ ΟΣΕ Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/6.2.2001 τ.Δ') 
«Κώδικας Αναγκαστικών Απαλλοτριώσεων Ακινήτων», 
όπως ισχύουν. 

2. Τις διατάξεις της παρ.6 του άρθρου 7 του ν. 2576/ 
1998 και τις διατάξεις του ν.δ. 532/1971 (Α'161) και του ν. 
2366/1995 (Α'256). 

3. Την 1322/2004 απόφαση του Διοικητικού Συμβουλίου 
της ΕΡΓΑΟΣΕ Α.Ε. 

4. Την Α.Π.45208/96/17.1.1997 κοινής υπουργικής από¬ 
φασης έγκρισης περιβαλλοντικών όρων. 

5. Την 63041/1.8.2005 δήλωση της ΕΡΓΑ ΟΣΕ Α.Ε. σε 
εφαρμογή των διατάξεων του άρθρου 1 του ν. 2985/ 
2002 . 

6. Το Φ19/οικ 5039/401/10.2.2005 έγγραφο του Υπουρ¬ 
γείου Μεταφορών και Επικοινωνιών μετά των συνημμέ¬ 
νων του από τα οποία προκύπτει ότι έχουν τηρηθεί οι 
προϋποθέσεις του άρθρου 3 του ν. 2882/2001. 

7. Την 14650/ΔΙΟΕ 85/17.3.2004 (ΦΕΚ 754/19.5.2004 τ.Δ') 
κοινή απόφαση του Πρωθυπουργού και του Υπουργού 
Οικονομίας και Οικονομικών, σχετικά με ανάθεση αρμο¬ 
διοτήτων στους Υφυπουργούς, αποφασίζουμε: 

Κηρύσσουμε τη συμπληρωματική αναγκαστική απαλ¬ 
λοτρίωση, για λόγους δημόσιας ωφέλειας και ειδικό¬ 
τερα για την ολοκλήρωση των έργων υποδομής της 
διπλής γραμμής Τιθορέας - Λειανοκλαδίου στο τμήμα 
από Σ.Σ. Τιθορέας έως χ.θ. 19+000 στο νομό Φθιώτιδας, 
υπέρ ΟΣΕ Α.Ε. και με δαπάνη και μέριμνα της ΕΡΓΑ 
ΟΣΕ Α.Ε. έκτασης συνολικού εμβαδού 213.970,73 μ που 
βρίσκεται στην περιοχή του νομού Φθιώτιδας και εικο- 
νίζεταί: α) για τη χ.θ. 0+000 έως χ.θ. 19+000 στο από 
Ιουλίου 2003 με κλίμακα 1:1000 και με αριθ. σχεδίου 
461/1 κτηματολογικό διάγραμμα και στον αντίστοιχο 
κτηματολογικό πίνακα τα οποία έχει συντάξει ο Δ. 
Τσοτσορός και στο από Ιουλίου 2003 με κλίμακα 1:1000 
και αριθ.σχεδίου 461/3 κτηματολογικό διάγραμμα και 
στον αντίστοιχο κτηματολογικό πίνακα τα οποία έχει 
συντάξει η Μ. Ιωαννίδου και στο από Ιουλίου 2003 με 
κλίμακα 1:1000 και αριθ.σχεδίου 46Ι_/2 κτηματολογικό 
διάγραμμα το οποίο έχει συντάξει ο Δ.Τσοτσορός και 
β) για τη χ.θ. 14+225 έως χ.θ. 176+000 στο από 2.7.2003 
με κλίμακα 1:1000 και αριθ. σχεδίου 46.1.Δ.Τ/1 κτηματο- 
λογικό διάγραμμα και στον αντίστοιχο κτηματολογικό 
πίνακα τα οποία έχει συντάξει ο Π. Σταμάτης. Όλα τα 
ανωτέρω κτηματολογικό στοιχεία έχουν συνταχθεί 
για λογαριασμό της ΕΡΓΑ ΟΣΕ Α.Ε. και έχουν ληφθεί 
υπόψη στο Φ19/οικ 5039/401/10.2.2005 έγγραφο του 
Υπουργείου Μεταφορών και Επικοινωνιών. Η απαλ¬ 
λοτρίωση κηρύσσεται σύμφωνα με τις διατάξεις του 
άρθρου 1 του ν. 2985/2002 και με τον όρο ότι ο υπέρ 
ου πρέπει να καταθέσει σε προθεσμία τριών (3) μηνών 
από την κοινοποίηση της πράξης εγγυητική επιστολή 
αναγνωρισμένου πιστωτικού ιδρύματος για το 20% 
της προβλεπόμενης δαπάνης. Αν η επιστολή αυτή δεν 
κατατεθεί εμπρόθεσμα, εφαρμόζεται αναλόγως η πα¬ 
ράγραφος 2 του άρθρου 11 του Κώδικα Αναγκαστικών 
Απαλλοτριώσεων Ακινήτων (ν. 2882/2001). Αν ο υπέρ ου 
δεν προβεί στη συντέλεση στις νόμιμες προθεσμίες, 
η εγγυητική επιστολή καταπίπτει υπέρ του Δημοσίου 
και των αναγνωρισμένων δικαιούχων σε ποσοστό 50% 
για τον καθένα. 

Στην έκταση που απαλλοτριώνεται προβάλλουν δι¬ 
καιώματα κυριότητας οι: 1) Σουσώνης Αναστάσιος, 2) 
Κληρ. Σπαθάρα, 3) Γάκης Σωκράτης κ.λπ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικό 
στοιχεία φέρονται ότι ανήκουν στο Δημόσιο 

Η απαλλοτρίωση κηρύσσεται υπέρ της Ο.Σ.Ε. Α.Ε. και 
με μέριμνα και δαπάνη της ΕΡΓ Α ΟΣΕ Α.Ε. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2005 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

Π. ΔΟΥΚΑΣ Μ. ΛΙΑΠΗΣ 

-♦- 

Αριθμ. ΔΠΕ/8768 (9) 

Τροποποίηση - συμπλήρωση της υπ’ αριθ. 2274/ 
18.10.1990 αποφάσεως Υπουργού Αιγαίου (ΦΕΚ.625/ 
Δ/8.11.1990). 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 

4 (παρ. 2) αυτού, όπως αντικαταστάθηκε με το άρθρο 
3 του ν. 2831/2000 «Τροποποίηση των διατάξεων του 
ν. 1577/85 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 90 του «Κώδικα για την Κυβέρνηση και τα 
Κυβερνητικά Οργανα» που κυρώθηκε με το αρ. πρώτο 
του π.δ. 63/2005. 

3. Το υπ’ αριθμ. 1/86 π.δ. «Καθορισμός αρμοδιοτήτων 
Υπουργείου Αιγαίου»(ΦΕΚ 1/Α/1986) και ειδικότερα 
τα άρθρα 2 (παρ. 3, εδ. ζ, περ. αα) και 5 αυτού, όπως 
συμπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001 ) και ειδικότερα στο άρθρο 

5 αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του ν. 1892/1990» (ΦΕΚ 741/Β/ 
29.11.1990). 

6. Την αριθ. ΔΔΟ/Φ. 101.22/2205/8.3.1999 (ΦΕΚ209/ 
Β11.3.1999) Απόφαση Υπουργού Αιγαίου «Μεταβίβαση 
αρμοδιοτήτων στον Γενικό Γραμματέα, στους 
Προϊσταμένους Διευθύνσεων και Τμημάτων του 
Υπουργείου Αιγαίου» και του δικαιώματος να υπογράφουν 
με «Εντολή Υπουργού». 

7. Την αριθμ. 2274/18.10.1990 (ΦΕΚ 625/8.11.1990) απόφαση 
Υπουργού Αιγαίου «Χαρακτηρισμός ως διατηρητέου 
και του εσωτερικού χώρου των καφενείων ΚΡΥΣΤΑΛ 
και ΠΑΝΕΛΛΗΝΙΟΝ καθώς και της χρήσεως των ως 
καφενείου, ευρισκομένων επί των οδών Κουντουριώτου 
και Ερμού (διαμπερή) στην Μυτιλήνη, φερομένων ως 
ιδιοκτησία ΑΤΕ και καθορισμός ειδικών όρων και 
περιορισμών δόμησης». 

8. Το από 26.5.2005 αίτημα της Αγροτικής Τράπεζας 
της Ελλάδος (αριθ. πρωτ. 7400/5.8.2005 του Υπουργείου 
Αιγαίου και Νησιωτικής Πολιτικής). 

9. Το αριθ. πρωτ. 384/2.6.2001 έγγραφο της 8ης 
Εφορείας Νεωτέρων Μνημείων του ΥΠΠΟ αναφορικά 
με την αξιολόγηση της επίπλωσης των διατηρητέων 
κτιρίων - καφενείων με την επωνυμία «ΚΡΥΣΤΑΛ» και 
«ΠΑΝΕΛΛΗΝΙΟΝ». 

10. Τις αριθμ. 498/18.10.2000 και 300/16.5.2005 
αντίστοιχες αποφάσεις του Δημοτικού Συμβουλίου 
Μυτιλήνης. 

11. Την από 31.8.2005 Αιτιολογική Έκθεση της 
Υπηρεσίας μας που κοινοποιήθηκε στην Α.Τ.Ε. με το 
αρ. πρωτ. ΔΠΕ/7400/31.8.2005 έγγραφο μας. 

12. Την από 23.9.2005 απάντηση της Α.Τ.Ε. 

13. Τις από 6.10.2005 παρατηρήσεις της Υπηρεσίας 
Μ ας · 

14. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Την τροποποίηση και συμπλήρωση της υπ’ αριθμ. 
2274/18.10.1990 (ΦΕΚ 625Δ/8.11.1990) απόφασης του 
Υπουργείου Αιγαίου ως προς το χαρακτηρισμό ως 
διατηρητέας της χρήσης του καφενείου ΚΡΥΣΤΑΛ, που 
βρίσκεται επί των οδών Κουντουριώτου και Ερμού στη 
Μυτιλήνη, φερομένου ως ιδιοκτησία της ΑΤΕ, ώστε να 
επιτρέπονται οι προβλεπόμενες από το π.δ. της 2.9.1988 
(ΦΕΚ 869/Δ/5.12.1988) χρήσεις στην περιοχή όπου αυτό 
ευρίσκεται, με εξαίρεση τις ακόλουθες: α) κατοικίες, β) 
επαγγελματικά εργαστήρια, γ) εστιατόρια, δ) κέντρα 
διασκέδασης, ε) ταβέρνες, στ) ξενοδοχεία, ζ) λοιπές 
τουριστικές εγκαταστάσεις, η) χώροι συνάθροισης 
κοινού, θ) χώροι στάθμευσης αυτοκινήτων. 


Η κήρυξη ως διατηρητέας της χρήσης τού με την 
επωνυμία «ΠΑΝΕΛΛΗΝΙΟΝ» καφενείου, του συνεχόμενου 
προς το «ΚΡΥΣΤΑΛ» διατηρείται, προκειμένου μετά την 
αναγκαία επισκευή και συντήρηση και την εντεύθεν 
λειτουργία του, να συντελέσει στην διατήρηση ζωντανής 
της μνήμης, της ιστορίας και γραφικότητας της παλιάς 
Μυτιλήνης και του παραδοσιακού χώρου ψυχαγωγίας 
των κατοίκων. 

2. Κατά τα λοιπά ισχύουν οι διατάξεις του από 
12.11.1985 Π. Διατάγματος (ΦΕΚ 731/Δ/31.12.1985) με το 
οποίο χαρακτηρίστηκε το κτίριο (αριθ. καρτέλας 8 και 
9, τομέας 10 περιοχή Λιμάνι) ως διατηρητέο, καθώς και 
η αριθ. 2274/18.10.1990 (ΦΕΚ 625/Δ/8.11.1990) απόφαση 
Υπουργού Αιγαίου κατά το μέρος που δεν τροποποιείται 
ή συμπληρώνεται με την παρούσα. 

3. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 11 Οκτωβρίου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιηίΐρ: νννννν. θΐ .9 γ - θ-πίβιΙ: \Λ/β&ιτΐ35ΐθΓ @ βΐ.ςκ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιΌ, προσαυξανόμενη κατά 0,20 θυιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατα 
1 θυΐΌ ανά 50 σελίδες. 

• Η τιμή πώλησης σε μορφή οά-Γοπη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ: 210 - 4071010 ίπΙθΓΠθΙ: ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβιηβΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσειςκτλ.) 225€ 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυιτ>, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















